Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -5. …
28 ก.พ. 2562

Tactical Move
เดินเกมกลยุทธ์บ่าย
SET Index ปรับลดลง -5.79 จุด (-0.35%) ปิดภาคเช้าที่ 1,659.48 จุด ด้วยมูลค่าการซื้อขาย 23,257.36 ล้านบาท
Most Positive Impact: BJC (+0.78 จุด), BBL (+0.37 จุด), SCC (+0.23 จุด)
Most Negative Impact: AOT (-1.4 จุด), PTT (-1.4 จุด), BDMS (-0.77 จุด)
แนวโน้มตลาดบ่าย
ตลาดหุ้นไทยปรับตัวลงนำโดยกลุ่มพลังงาน(-2.41 จุด) ขนส่ง(-1.74 จุด) โรงพยาบาล(-0.75 จุด) และกลุ่มปิโตรฯ(-0.53 จุด) ส่วนกลุ่มที่ปรับตัวเพิ่มขึ้นโดดเด่น คือ กลุ่มพาณิชย์(+1.16 จุด)
สำหรับตลาดหุ้นในภูมิภาคเอเชียส่วนใหญ่เคลื่อนไหวทิศทางสลับกัน ตลาดที่ปรับตัวเพิ่มขึ้นได้แก่ ออสเตรเลีย(+0.31%) อินเดีย(+0.27%) ฮ่องกง(+0.24%) ส่วนตลาดที่ปรับตัวลง ได้แก่ ฟิลิปปินส์(-1.42%) อินโดนีเซีย(-1.12%) สิงคโปร์(-0.61%)
มองตลาดหุ้นภาคบ่าย SET Index แกว่งตัวในแดนลบต่อ โดยนักลงทุนรอติดตามตัวเลขเศรษฐกิจของไทยโดยธปท.เพื่อกำหนดทิศทางการลงทุนในระยะถัดไป หากดัชนีปรับตัวลงมาบริเวณ 1,650 ถึง 1,655 จุด เริ่มน่าทยอยสะสมเพิ่ม
หุ้นแนะนำภาคบ่ายยังคงชอบ BJC สามารถซื้อตามได้ และเลือกหุ้นที่มีทิศทางผลประกอบการดีขึ้นอย่าง ERW เนื่องจากโรงแรมเจดับบลิว แมริออท ได้กลับมาให้บริการเต็มรูปแบบ และจำนวนนักท่องเที่ยวจีนกำลังเพิ่มขึ้น นอกจากนี้ ERW ยังเตรียมเปิดให้บริการโรงแรมเพิ่ม 6 แห่งในปีนี้ คาดจะหนุนรายได้ของบริษัททั้งปีที่ 6,800 ล้านบาท
ประเด็นเศรษฐกิจที่น่าติดตาม คืนนี้ติดตามดัชนี GDP ไตรมาส 4 ของสหรัฐฯโดยตลาดคาดการณ์ที่ 2.6% QoQ วันศุกร์ติดตามตัวเลขเงินเฟ้อพื้นฐาน(Core CPI)เดือน ก.พ. ของไทย โดยตลาดคาดการณ์ 0.7% YoY ฝั่งยูโรซนมีรายงาน PMI ภาคการผลิตประจำเดือน ก.พ. โดยตลาดมองไว้ที่ 49.2
หุ้นแนะนำ BJC KKP MEGA